
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός συμπληρωματικής αποζημίωσης των 


πληγέντωναπότις πλημμύρες της 31ης Οκτωβρίου 
και 1ης Νοεμβρίου 2000 σε περιοχές του Ν. Κέρκυ¬ 
ρας . 1 

Έγκριση υπερωριακής εργασίας υπαλλήλων του Γρα¬ 
φείου Τύπου και Δημοσίων Σχέσεων του Υπουργεί¬ 
ου Οικονομίας και Οικονομικών. 2 

Αναπροσαρμογή των Χρηματικών Ορίων Οικονομικής 
Εξουσίας Δ.Σ./Μ.Τ.Α. Άρθρου 2 (παρ. 10,11) του 
Α.Ν. 1988/1939, όπως συμπληρώθηκε με το άρθρο 

1 (παρ. 10, 11) του Ν.Δ. 3981/59. 3 

Τροποποίηση της απόφασης ΥΦΕΘΑ για Διοίκηση, 
Οργάνωση, Λειτουργία και Διαχείριση του Ειδικού 
Κλάδου Οικονομικής Ενίσχυσης Μερισματούχων 

Μ.Τ.Α. (Ε.Κ.Ο.Ε.Μ.Α.). 4 

Αριθμός εισακτέων στην Εθνική Σχολή Δημόσιας Διοί¬ 
κησης κατά τον 16ο εισαγωγικό διαγωνισμό. 5 

Καθορισμός ειδικών ορίων ηλικίας πρόσληψης προ¬ 
σωπικού στον Η.Λ.Π.Α.Π. Α.Ε. 6 


Συγκρότηση Ομάδας Εργασίας για τον έλεγχο και την 
έγκριση των Ισολογισμών - Απολογισμών παλαιών 


χρήσεων των Ασφαλιστικών Οργανισμών και την 
επεξεργασία των εκθέσεων των Ορκωτών Ελε¬ 
γκτών επί των χρήσεων αυτών, προκειμένου αυτές 
να διαβιβασθούν στον Πρόεδρο της Βουλής των 

Ελλήνων σύμφωνα με τον Ν. 2084/92. 7 

Αύξηση του ποσού της ανωτάτης σύνταξης που χορη¬ 
γείτο Ταμείο Ασφάλισης Προσωπικού Ιονικής - Λαϊ¬ 
κής Τράπεζας (ΤΑΠ - ΙΛΤ). 8 


Τροποποίηση της 4606/1991 απόφασης του Νομάρχη 
Ανατολικής Αττικής που αφορά τη σύσταση του νο¬ 
μικού προσώπου με το όνομα «Σχολική Επιτροπή 
Β'/θμιας Εκπαίδευσης» του Δήμου Αγίου Στεφά¬ 
νου, όπως τροποποιήθηκε με την 08/Δ.ΤΑ./οικ. 

1408/2000 απόφασή μας. 9 

Τροποποίηση της 6615/1991 απόφασης του Νομάρχη 
Ανατολικής Αττικής που αφορά τη σύσταση του νο¬ 
μικού προσώπου με το όνομα «Σχολική Επιτροπή 
Α'/θμιας Εκπαίδευσης» του Δήμου Αγίου Στεφάνου 10 
Τροποποίηση της συστατικής πράξης της Δημοτικής 
Επιχείρησης με την επωνυμία «Αναπτυξιακή Δημο¬ 


τική Επιχείρηση Αγίου Στεφάνου» (ΦΕΚ 1271/τ.Β/ 

2 . 10 . 2001 ). 11 

Καθορισμός αποζημίωσης Αντιπροέδρου, μελών κ.λπ. 
Διοικητικού Συμβουλίου της Δημοτικής Επιχείρη¬ 
σης Ύδρευσης και Αποχέτευσης Ρίου Ν. Αχάίας .. 12 
Τ ροποποίηση της 1122 Οδηγίας για τα κλειστά κυκλώ¬ 
ματα τηλεόρασης, της Αρχής Προστασίας Δεδομέ¬ 
νων Προσωπικού Χαρακτήρα, (ΦΕΚ 1234/Β/ 


9.10.2000). 13 

Τροποποίηση της 090/3/19.1.2000 απόφασης Διοικη¬ 
τή IΚΑ σχετικά με την ανάθεση αρ μοδιοτήτων. 14 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην έγκριση εφημεριών για 
τους γιατρούς του Αιγινήτειου Νοσοκομείου. 15 


ΑΠΟΦΑΣΕΙ Σ 

Αριθ. 22014 (1) 

Καθορισμός συμπληρωματικής αποζημίωσης των πληγέ- 

ντων από τις πλημμύρες της 31ης Οκτωβρίου και 1ης 

Νοεμβρίου 2000 σε περιοχές του Ν. Κέρκυρας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΑΝΑΠΤΥΞΗΣ - ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 36 του Ν. 2459/97 (ΦΕΚ 
17/τ.Α'/18.2.97) κατάργηση φορολογικών απαλλαγών και 
άλλες διατάξεις. 

2. Τις διατάξεις του Ν. 1558/85 (ΦΕΚ Α' 137) «Κυβέρνη¬ 
ση και Κυβερνητικά Όργανα» όπως αυτός τροποποιήθη¬ 
κε και συμπληρώθηκε με το Ν. 2081/92 (ΦΕΚΑ' 154). 

3. Το άρθρο 22 του Ν. 2362/95 (ΦΕΚ 247/τ.Α/ 
27.11.1995) « Περί Κωδικός Δημοσίου Λογιστικού». 

4. Τις κοινές Υπουργικές Αποφάσεις του Υπουργού 
Εθνικής Οικονομίας και Υφυπουργών Εσωτερικών, Δημό¬ 
σιας Διοίκησης και Αποκέντρωσης, Οικονομικών και Περι¬ 
βάλλοντος, Χωροταξίας και Δημοσίων Έργων 6596/Α32/ 
4.7.2001 και 7902/Α3 2/28.9.2001 με τις οποίες οριοθε- 
τούνται περιοχές του Νομού Κερκύρας που επλήγησαν 

από τις πλημμύρες της 31ης Οκτωβρίου και 1ης Νοεμβρί¬ 
ου 2000. 

5. Το ΤΥ/45212/24.10.2002 έγγραφο της Νομαρχιακής 
Αυτοδιοίκησης Κέρκυρας. 

6. Την ΚΥΑ 162784/Β. 852/17.4.2002 (ΦΕΚ 508/τ.Β'/ 
24.4.2002) των Υπουργών Οικονομίας και Οικονομικών, 
Ανάπτυξης και Περιβάλλοντος, Χωροταξίας και Δημο¬ 
σίων Έργων. 

7. Την ανάγκη υποβοήθησης των επιχειρήσεων που εί¬ 
ναι εγκατεστημένες και λειτουργούν σε περιοχές του Ν. 
Κέρκυρας και υπέστησαν ζημίες από τις πλημμύρες της 
31ης Οκτωβρίου και 1ης Νοεμβρίου 2000, αποφασίζου¬ 
με: 

Άρθρο 1 

1. Παρέχεται συμπληρωματική επιχορήγηση για την 
αντιμετώπιση των ζημιών που προκλήθηκαν από τις 
πλημμύρες της 31ης Οκτωβρίου και 1ης Νοεμβρίου 
2000 σε περιοχές του Νομού Κερκύρας οι οποίες έχουν 
οριοθετηθεί με τις ΚΥΑ 6596/Α3 2/4.7.2001 και 7902/Α3 
2/28.9.2001 του Υπουργού Εθνικής Οικονομίας και 
Υφυπουργών Δημόσιας Διοίκησης και Αποκέντρωσης, 
Οικονομικών και Περιβάλλοντος, Χωροταξίας και Δημο¬ 
σίων Έργων σε βιομηχανικές και βιοτεχνικές μονάδες, 
εμπορικά καταστήματα, αγροτικές εκμεταλλεύσεις, άλ¬ 
λες επιχειρήσεις και μη κερδοσκοπικού χαρακτήρα φο¬ 
ρείς. 

Η επιχορήγηση παρέχεται για την αντιμετώπιση ζημιών 
που αφορούν σε κτιριακές εγκαταστάσεις, μηχανολογικό 
εξοπλισμό, πρώτες ύλες, εμπορεύματα και φορτηγά αυ¬ 
τοκίνητα δημόσιας και ιδιωτικής χρήσης τα οποία κατα- 
γράφησαν από την αρμόδια Επιτροπή ως ολοσχερώς κα¬ 
τεστραμμένα από τις πλημμύρες. 

2. Η επιχορήγηση συνίσταται σε δωρεάν χρηματική ενί¬ 
σχυση του Δημοσίου και είναι ίση με το 30% του συνόλου 
της κατά περίπτωση εκτιμηθείσας, από την αρμόδια Νο¬ 
μαρχιακή Επιτροπή εντοπισμού, καταγραφής και αποτί¬ 
μησης ζημιών από τις πλημμύρες, ζημίας. 

3. Η επιχορήγηση καταβάλλεται στους δικαιούχους 
απευθείας από τον Ελληνικό Οργανισμό Μικρομεσαίων 
Επιχειρήσεων και Χειροτεχνίας (ΕΟΜΜΕΧ), μετά από 
προσκόμιση βεβαίωσης της αρμόδιας Νομαρχίας στην 
οποία εμφανίζεται το συνολικό ύψος των ζημιών. 

4. Η βεβαίωση αυτή παρέχεται από την αρμόδια Υπηρε¬ 
σία της Νομαρχίας, ή σε περίπτωση δευτεροβάθμιας Επι¬ 
τροπής απάτην Περιφέρεια, με βάση τις ζημιές που κατέ¬ 
γραψαν οι αρμόδιες επιτροπές. 

Άρθρο 2 

Η δαπάνη που προκαλείται από τις διατάξεις της πα¬ 
ρούσας απόφασης, ανέρχεται στο ποσό των 4.500 ευ¬ 
ρώ περίπου και θα βαρύνει τον Προϋπολογισμό των 
Δημοσίων Επενδύσεων (ΣΑΕ 027/5 του Υπ. Ανάπτυ¬ 
ξης)· 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2003 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ Α. ΤΣΟΧΑΤΖΟΠΟΥΛΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Β. ΠΑΠΑΝΔΡΕΟΥ 


Αριθ. 2/182/0022 (2) 

Έγκριση υπερωριακής εργασίας υπαλλήλωντου Γ ραφεί¬ 
ου Τύπου και Δημοσίων Σχέσεων του Υπουργείου Οι¬ 
κονομίας και Οικονομικών. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 29 Ατού Ν. 1558/85, όπως 
προστέθηκε με το άρθρο 27 του Ν. 2081/92 και αντικατα- 
στάθηκε με το άρθρο 1 του Ν. 2469/97 (ΦΕΚ38/Α). 

2. Τις διατάξεις του άρθρου 18 του ν.2470/97, όπως 
αντικαταστάθηκε με το άρθρο 15 του Ν. 2592/98. 

3. Την 2/38554/0004/23.5.2000 απόφαση του Υφυπουρ¬ 
γού Οικονομικών «Μεταβίβαση αρμοδιοτήτων και της 
εξουσίας να υπογράφουν “Με εντολή Υφυπουργού” στο 
Γενικό Γραμματέα Δημοσιονομικής Πολιτικής, στους Γε¬ 
νικούς Διευθυντές και στους Προϊσταμένους Διευθύνσε¬ 
ων και Τμημάτωντου Γ ενικού Λογιστηρίου του Κράτους». 

4. Το 1002118/2216/0001 Α/10.1.2003 έγγραφο της Δ1- 
Διοικητικού. 

5. Την ανάγκη καθιέρωσης υπερωριακής εργασίας στο 
Γ ραφείο Τ ύπου και Δημοσίων Σχέσεων λόγω των αυξημέ¬ 
νων υπηρεσιακών αναγκών. 

6. Το γεγονός ότι από την απόφαση αυτή προκαλείται 
δαπάνη 17.000 ΕΥΡΩ περίπου, η οποία θα αντιμετωπισθεί 
από τις πιστώσεις του ειδ. φορέα 23-110 και ΚΑΕ 0511 οικ. 
έτους 2003, αποφασίζουμε: 

Εγκρίνουμε την καθιέρωση απογευματινής υπερωρια- 
κής εργασίας για επτά (7) μονίμους υπαλλήλους του Γ ρα¬ 
φείου Τ ύπου και Δημοσίων Σχέσεωντου Υπουργείου Οικο¬ 
νομικών, για το έτος 2003 μέχρι τριακόσιες (300) συνολικά 
ώρες για κάθε υπάλληλο, για το χρονικό διάστημα που αρ¬ 
χίζει ένα (1) μήνα πριν τη δημοσίευση της παρούσας από¬ 
φασης στην Εφημερίδα της Κυβερνήσεως έως 30.6.2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαρτίου 2003 
Με εντολή Υφυπουργού 
Ο Γ ενικός Γ ραμματέας Δ/κής Πολιτικής 
I. ΚΟΥΣΟΥΛΑΚΟΣ 

-♦- 

Αριθ. Φ.951.11/ΑΔ. 927691/Σ.607 (3) 

Αναπροσαρμογή των Χρηματικών Ορίων Οικονομικής 
Εξουσίας Δ.Σ./Μ.Τ.Α. Άρθρου 2 (παρ. 10,11) του Α.Ν. 
1988/1939, όπως συμπληρώθηκε με το άρθρο 1 (παρ. 
10, 11) του Ν.Δ. 3981/59. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΕΘΝΙΚΗΣ ΑΜΥΝΑΣ 

1. Έχοντας υπόψη: 

α) Τ ις διατάξειςτου Α. Ν. 1988/1939 (ΦΕΚ414/Α) «Περί Με¬ 
τοχικού Ταμείου Αεροπορίας» (Άρθρο 2 παρ. 10,11 και19). 

β) Τις διατάξεις του Ν.Δ. 3981/59 (ΦΕΚ 193/Α) «Περί 
τροποποιήσεως και συμπληρώσεως της περί ΜΤΑ νομο¬ 
θεσίας» (Άρθρο 1 παρ. 3,10 και 11. 

γ) Τις διατάξειςτου άρθρου 29Ατου Ν. 1558/85, «Κυ¬ 
βέρνηση και Κυβερνητικά Όργανα» (ΦΕΚ 137/Α) που προ¬ 
στέθηκε με το άρθρο 27 του Ν. 2081/92 (ΦΕΚ 154/Α), 
όπως αντικαταστάθηκε με την παράγραφο 2 του άρθρου 
1 του Ν. 2469/97(ΦΕΚ38/Α). 






ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5431 


δ) Το Π. Δ/γμα 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομικών». 

ε) Την 371450/9.11.88 (ΦΕΚ 848/Β) Κοινή Απόφαση 
Υπουργών Εθνικής Άμυνας και Οικονομικών «Περί ανα¬ 
προσαρμογής των χρηματικών ορίων άρθρου 2 (παρ. 
10,11) Α.Ν. 1988/39». 

στ) Τις διατάξειςτου Ν. 2292/95 (ΦΕΚ35/Α) «Οργάνωση 
και Λειτουργία Υπουργείου Εθνικής Άμυνας, Διοίκηση και 
Έλεγχος των Ε.Δ. και άλλες διατάξεις». 

ζ) Την 1100383/1330/Α0006/31.10.2001 κοινή απόφαση 
του Πρωθυπουργού και του Υπουργού Οικονομικών «Κα¬ 
θορισμός αρμοδιοτήτων των Υφυπουργών Οικονομικών» 
(ΦΕΚ 1485/Β731.10.2001). 

η) Την 29492/31.10.2001 (ΦΕΚ 1483/Β/31.10.2001) κοι¬ 
νή απόφαση του Πρωθυπουργού και Υπουργού Εθνικής 
Άμυνας με θέμα «Ανάθεση αρμοδιοτήτων Υπουργού Εθνι¬ 
κής Άμυνας στους Υφυπουργούς Εθνικής Άμυνας», όπως 
τροποποιήθηκε με την 705/28.2.2002 όμοια (ΦΕΚ 
258/Β/1.3.2002). 

θ) Την ανάγκη αναπροσαρμογής των χρηματικών ορίων 
του Δ.Σ./Μ.Τ.Α., λόγω των επελθουσών τιμαριθμικών με¬ 
ταβολών. 

ι) Τις προτάσεις του Δ.Σ./Μ.Τ.Α. που διατυπώθηκαν στα 
34/30.9.98, 18/16.5.2001 και 40/20.11.02 Πρακτικά του, 
αναφορικά με την διαμόρφωση των χρηματικών ορίων 
του Ταμείου. 

κ) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνησε βάρος του Κρατικού Προ¬ 
ϋπολογισμού, αποφασίζουμε: 

Την αναπροσαρμογή των χρηματικών ορίων της οικο¬ 
νομικής δικαιοδοσίας του Δ.Σ./Μ.Τ.Α., που προβλέπο- 
νται από το άρθρο 2 (παρ. 10, 11) του Α. Ν. 1988/39, 
όπως τροποποιήθηκε και συμπληρώθηκε από το άρθρο 
1 (παρ. 10, 11) του Ν.Δ. 3981/59 και καθορίζουμε αυτά 
στο ποσό των εκατόν σαράντα έξι χιλιάδων επτακοσίων 
τριάντα πέντε και δεκατεσσάρων εκατοστών Ευρώ 
(146.735,14€). 

3. Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαρτίου 2003 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

ΓΕΩΡΓΙΟΣ ΦΛΩΡΙΔΗΣ ΛΑΖΑΡΟΣ ΛΩΤΙΔΗΣ 

-♦- 

Αριθ. Φ.951.11/ΑΔ. 927471/Σ.560 (4) 

Τροποποίηση της απόφασης ΥΦΕΘΑ για Διοίκηση, Οργά¬ 
νωση, Λειτουργία και Διαχείριση του Ειδικού Κλάδου 
Οικονομικής Ενίσχυσης Μερισματούχων Μ.Τ.Α. 
(Ε.Κ.Ο.Ε.Μ.Α.). 

Ο ΥΦΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

1. Έχοντας υπόψη: 

α) Τις διατάξεις του ΑΝ 1988/39 «Περί Μετοχικού Τα¬ 
μείου Αεροπορίας» (ΦΕΚ 414/Α) και του Ν.Δ. 3981/59 
(ΦΕΚ 193/Α), όπωςτροποποιήθηκαν, συμπληρώθηκαν και 
ισχύουν μέχρι σήμερα. 

β) Τις διατάξεις του άρθρου 29 Α του Ν. 1558/85 «Κυ¬ 


βέρνηση και Κυβερνητικά Όργανα» (ΦΕΚ 137/Α), όπως 
αυτό προσετέθη με το άρθρο 27 του Ν. 2081/92 (ΦΕΚ 
154/Α) και τροποποιήθηκε με το άρθρο 1 παρ. 2α του Ν. 
2469/97 (ΦΕΚ38/Α). 

γ) Τις διατάξεις των άρθρων 29 και 30 του Ν. 2913/2001 
(ΦΕΚ 102/Α) «Ρύθμιση θεμάτων Μετοχικών Ταμείων 
Υπουργείου Εθνικής Άμυνας και άλλες διατάξεις». 

δ) Τις διατάξεις των άρθρων 17 και 18 του Ν.Δ. 721/70 
(ΦΕΚ 251/Α) «Περί Οικονομικής Μερίμνης και Λογιστικού 
των Ενόπλων Δυνάμεων». 

ε) Την 29492/31.10.2001 κοινή απόφαση του Πρωθυ¬ 
πουργού και του Υπουργού Εθνικής Άμυνας με θέμα 
«Ανάθεση Αρμοδιοτήτων Υπουργού Εθνικής Άμυνας 
στους Υφυπουργούς Εθνικής Άμυνας», όπως τροπο¬ 
ποιήθηκε με την 705/28.2.2002 όμοια (ΦΕΚ 258/ 
1.3.2002). 

στ) Την 933243/10.10.2001 (ΦΕΚ 1417/Β) Απόφαση 
ΥΦΕ.ΘΑ «Περί Διοίκησης, Οργάνωσης, Λειτουργίας και 
Διαχείρισης του Ειδικού Κλάδου Οικονομικής Ενίσχυσης 
Μερισματούχων ΜΤΑ (ΕΚΟΕΜΑ)». 

ζ) Την 6/12.2.2003 απόφαση του Δ.Σ./Μ.Τ.Α., με την 
οποία προτείνεται η τροποποίηση της ανωτέρω (στ ) 
απόφασης ΥΦΕΘΑ, ως προς τη καταβολή εισφοράς 
(3%), που υπολογίζεται στο λαμβανόμενο μέρισμα, για 
την αναγνώριση του ελάχιστου χρόνου ασφάλισης στον 
Ε.Κ.Ο.Ε.Μ.Α., καθώς και του τρόπου εξόφλησης αυτής. 

η) Το γεγονός ότι από την παρούσα απόφαση δεν προ- 
καλείται οικονομική επιβάρυνση στον Κρατικό Προϋπο¬ 
λογισμό. 

θ) Την πρόταση του Γενικού Επιτελείου Αεροπορίας, 
αποφασίζουμε: 

Την τροποποίηση των άρθρων 6 παράγραφος (1 γ) και 9 
παράγραφος (3) της 933243/10.10.2001 απόφασης ΥΦΕ¬ 
ΘΑ, ως ακολούθως: 

α. Άρθρο 6 παρ. 1 (γ) 

«Από εισφορές δύο τοις εκατό (2%) από το μηνιαίο μέ¬ 
ρισμα των μερισματούχων, καθώς και τέσσερα τοις εκα¬ 
τό (4%) επί του μερίσματος για κάθε χρόνο αναγνώρισης 
στο Ε.Κ.Ο.Ε.Μ.Α., όπως αναλύεται στην παρακάτω παρά¬ 
γραφο 3 του άρθρου 9 της παρούσης». 

β. Άρθρο 9 παρ. 3 

«Ο ελάχιστος χρόνος ασφάλισης για χορηγία οικονο¬ 
μικής ενίσχυσης από τον Ε.Κ.Ο.Ε.Μ.Α. είναι δεκαπέντε 
(15) έτη. Εφόσον κατά τον χρόνο απονομής της οικο¬ 
νομικής ενίσχυσης, δεν έχει συμπληρωθεί 1 δετής χρό¬ 
νος ενεργού ασφάλισης στον Ε.Κ.Ο.Ε.Μ.Α., γίνεται 
εξαγορά του υπολοίπου χρόνου, με κράτηση ποσο¬ 
στού τέσσερα τοις εκατό (4%) επί του καταβαλλομέ- 
νου, κάθε φορά από το Μ.Τ.Α., μερίσματος και για το 
χρονικό διάστημα που διαρκεί η αναγνώριση. Η ανωτέ¬ 
ρω διαδικασία αναγνώρισης, αφορά και τους μερισμα- 
τούχους του Μ.Τ.Α, κατά την έναρξη ισχύος της πα¬ 
ρούσης». 

3. Έναρξη ισχύος της παρούσας, από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Μαρτίου 2003 

Ο ΥΦΥΠΟΥΡΓΟΣ 

ΛΑΖΑΡΟΣ ΛΩΤΙΔΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΔΙΕΚ/ΤΜ.Β/Φ.8.1/4690 (5) 

Αριθμός εισακτέων στην Εθνική Σχολή Δημόσιας Διοίκη¬ 
σης κατά τον 16ο εισαγωγικό διαγωνισμό. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του άρθρου 16 παρ. 1 του Ν. 1388/83 «Ίδρυση Εθνι¬ 
κού Κέντρου Δημόσιας Διοίκησης», (ΦΕΚ113 Α'/29.8.83), 
όπως ισχύουν σήμερα. 

β) Της παρ. 3 του άρθρου 22 του Ν. 2362/95 «Περί Δη¬ 
μοσίου Λογιστικού Ελέγχου των δαπανών του κράτους 
και άλλες διατάξεις», (ΦΕΚ 247 Α'/27.11.95). 

γ) Του άρθρου 29Ατου Ν. 1558/85 «Κυβέρνηση και Κυ¬ 
βερνητικά όργανα», (ΦΕΚ 137 Α /26.7.85) όπως αυτό προ¬ 
στέθηκε με το άρθρο 27 του Ν. 2081/92 (ΦΕΚ 154 Α'/ 
10.9.92) και αντικαταστάθηκε με το άρθρο 1 παρ. 2 ατού 
Ν. 2469/97 (ΦΕΚ 38 Α'/14.3.97). 

δ) Του Π.Δ. 81/2002 «Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών», (ΦΕΚ 57 Α'/21.3.2002). 

2. Την 2690/21.2.2003 απόφαση του Δ.Σ. του Ε.Κ.Δ.Δ. 
(πρακτικά 3ης συνεδρίασης 21.2.2003) «Ορισμός αριθμού 
εισακτέων στον ΙΣΤ' εισαγωγικό διαγωνισμό της Ε.Σ.Δ.Δ.». 

3. Το υπ’ αριθ. πρωτ. Ε.Σ.Δ.Δ./260/12.3.2003 έγγραφο της 
Εθνικής Σχολής Δημόσιας Διοίκησης (Ε.Σ.Δ.Δ.) «Ετήσια κατα¬ 
νομή προϋπολογισμού ΙΣΓ εκπαιδευτικής σειράς Ε.Σ.Δ.Δ.». 

4. Την 2/74132/0022/03 (ΦΕΚ 185 Β'/19.2.2003) κοινή από¬ 
φαση των Υπουργών Εσωτερικών, Δημόσιας Διοίκησης και 
Αποκέντρωσης και Οικονομίας και Οικονομικών «Αναπροσαρ¬ 
μογή μηνιαίων αποδοχών σπουδαστών Ε.Σ.Δ.Δ., οι οποίοι δεν 
έχουν υπαλληλική ιδιότητα μόνιμου δημοσίου υπαλλήλου». 

5. Τη ΔΙΔΚ/Φ. 1/2/22875 (ΦΕΚ 1480 Β'/31.10.2001) από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης». 

6. Την 1100383/1330/Α0006/31.10.2001 (ΦΕΚ 1485 
Β'/31.10.2001) απόφαση του Πρωθυπουργού και του 
Υπουργού Οικονομικών «Καθορισμός αρμοδιοτήτων των 
Υφυπουργών Οικονομικών», αποφασίζουμε: 

1. Ορίζουμετο συνολικό αριθμό των εισακτέων στην Εθνι¬ 
κή Σχολή Δημόσιας Διοίκησης (Ε.Σ.Δ.Δ.) για τον 16ο εισα¬ 
γωγικό διαγωνισμό του έτους 2003, σε εκατό πενήντα (150) 
σπουδαστές, που κατανέμονται κατά τμήματα, ως εξής: 

α) Γ ια το τμήμα Γ ενικής Διοίκησης, 56 σπουδαστές. 

β) Γ ια το τμήμα Τοπικής Αυτοδιοίκησης και Περιφερεια¬ 
κής Ανάπτυξης, 40 σπουδαστές. 

γ) Γ ια το τμήμα Κοινωνικής Διοίκησης, 30 σπουδαστές 
και ειδικότερα: 

I) ΠρόγραμμαΔιοίκησης Υπηρεσιών Υγείας, 16σπουδαστές. 

II) Πρόγραμμα Διοίκησης Οργανισμών Κοινωνικής Πο¬ 
λιτικής, 14 σπουδαστές. 

δ) Για το τμήμα Εμπορικών Ακολούθων, 14 σπουδαστές. 

ε) Για το τμήμα Ακολούθων Τύπου, 10 σπουδαστές. 

2. Από την εισαγωγή των εκατό πενήντα (150) σπουδα¬ 
στών στην Ε.Σ.Δ.Δ. θα προκληθεί δαπάνη σε βάρος: 

α) Του προϋπολογισμού του Εθνικού Κέντρου Δημό¬ 
σιας Διοίκησης (Ε.Κ.Δ.Δ.) η οποία ανέρχεται στο ποσό 
των 460.000 € περίπου για το οικονομικό έτος 2003, 


2.500.000 € περίπου για το οικονομικό έτος 2004 και 
2.300.000 € περίπου για το οικονομικό έτος 2005. 

Η εν λόγω δαπάνη θα καλυφθεί κατά 75% από το χρη¬ 
ματοδοτικό πρόγραμμα του Γ Κ.Π.Σ. «Απασχόληση και 
Επαγγελματική κατάρτιση 2000-2006» και κατά 25% από 
εθνική συμμετοχή (ΣΑΕ015/3ΚΑΕ 9411 -9412τουπροϋ¬ 
πολογισμού του Ε.Κ.Δ.Δ.) και 

β) Του τακτικού προϋπολογισμού ύψους 300.000 € πε¬ 
ρίπου για το οικονομικό έτος 2005 και 2.100.000 € περί¬ 
που για το οικονομικό έτος 2006 και εξής και θα καλύπτε¬ 
ται από τις πιστώσεις που θα εγγράφονται κατ’ έτος 
στους προϋπολογισμούς των οικείων φορέων όπου θα 
διοριστούν οι απόφοιτοι της Ε.Σ.Δ.Δ.. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2003 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΣΤΑΥΡΟΣ ΜΠΕΝΟΣ 
-♦- 

Αριθ.ΔΙΠΠ/Φ. ΕΠ. 19/2985 (6) 

Καθορισμός ειδικών ορίων ηλικίας πρόσληψης προσωπι¬ 
κού στον Η.Λ. Π. Α. Π. Α.Ε. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παρ. 11 του άρθρου 10 του Ν. 
3051/2002 (ΦΕΚ220/Α720.9.2002). 

2. Το Α-15017/1135/24.3.2003 έγγραφο του Υπουργεί¬ 
ου Μεταφορών και Επικοινωνιών. 

3. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Καθορίζουμε ανώτατο όριο ηλικίας πρόσληψης προ¬ 
σωπικού στον Η.Λ.Π.Α.Π. Α.Ε. ως κατωτέρω: 

ΔΕ Οδηγών Ηλεκτροκίνητων Λεωφορείων 40ο έτος 

ΔΕ Ηλεκτροτεχνιτών ΣΤ'ειδικότητας Εναερίων Δικτύων 
35ο έτος 

Ο κατά τα ανωτέρω καθορισμός ανωτάτου ορίου ηλι¬ 
κίας πρόσληψης υπαγορεύεται από την ιδιάζουσα φύση 
και τα καθήκοντα του εν λόγω προσωπικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2003 

Ο ΥΠΟΥΡΓΟΣ 

Κ. ΣΚΑΝΔΑΛΙΔΗΣ 
-♦- 

Αριθ. Φ 80000/6983/236 (7) 

Συγκρότηση Ομάδας Εργασίας για τον έλεγχο και την έγκρι¬ 
ση των Ισολογισμών - Απολογισμών παλαιών χρήσεων 
των Ασφαλιστικών Οργανισμών και την επεξεργασία των 
εκθέσεων των Ορκωτών Ελεγκτών επί των χρήσεων αυ¬ 
τών, προκειμένου αυτές να διαβιβασθούν στον Πρόεδρο 
της Βουλής των Ελλήνων σύμφωνα με τον Ν. 2084/92. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Π. Δ/τος 213/92 «Οργανισμός της 
Γ.Γ.Κ.Α.». 

2. Τις διατάξεις του Π.Δ. 372/95 «Μεταφορά της 
Γ.Γ.Κ.Α.» στο Υπουργείο Εργασίας. 

3. Τις διατάξεις των εδαφ. α, β, γ και δ της παρ. 3 του άρ¬ 
θρου 8 του Ν. 2042/92. 

4. Τις διατάξεις του άρθρου 4 της 80088/31.10.2001 
Απόφασης του Πρωθυπουργού και Υπουργού Εργασίας 
και Κοινωνικών Ασφαλίσεων. 

5. Τις διατάξεις του άρθρου 27 του Ν. 2081/92 όπως 
ισχύει σήμερα με τον Ν. 2469/97. 

6. Την άμεση και επείγουσα ανάγκη ελέγχου και έγκρι¬ 
σης των Ισολογισμών - Απολογισμών παλαιών χρήσεων 
των Ασφαλιστικών Οργανισμών που εκκρεμούν για την 
αποφυγή παραγραφής τυχόν αδικημάτων που θα διαπι¬ 
στωθούν, όπως επίσης την ανάγκη επεξεργασίας των πο¬ 
ρισμάτων ελέγχου των Ορκωτών Ελεγκτών - Λογιστών επί 
των χρήσεων αυτών προκειμένου τα πορίσματα αυτά να 
διαβιβασθούν στον Πρόεδρο της Βουλής των Ελλήνων 
σύμφωνα με τον Ν. 2084/92. 

7. Την διαπιστωμένη έλλειψη προσωπικού στην Δ/νση 
Επιθεώρησης της Γ.Γ.Κ.Α. αλλά και την ανάγκη συμμετο¬ 
χής στην ομάδα εργασίας υπαλλήλων από τους Ασφαλ. 
Οργανισμούς που έχουν εξειδικευμένη εμπειρία στην λο¬ 
γιστική ενημέρωση και κατάρτιση των Ισολογισμών - Απο¬ 
λογισμών σύμφωνα με το Νέο Κλαδικό Λογιστικό Σχέδιο 
που ισχύει και εφαρμόζεται στους Ασφ. Οργανισμούς 
(Μηχανογραφημένο σχέδιο Λογιστικής Οργάνωσης). 

8. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού. Η σχετική δαπάνη θα βαρύνει τις πιστώσεις 
του Λ.Β.Κ.Α. που τηρείται στην Γ.Γ.Κ.Α. και θα είναι ανά¬ 
λογη με το ύψος της αποζημίωσης που θα καθορισθεί με 
κοινή Υπ. Απόφαση σύμφωνα με το άρθρο 8 του Ν. 
2042/92, αποφασίζουμε: 

Συγκροτούμε ομάδα εργασίας με αντικείμενο: 

1. Την επεξεργασία, τον έλεγχο και έγκριση των Ισολο¬ 
γισμών - Απολογισμών προηγουμένων χρήσεων που 
έχουν υποβληθεί από τους Ασφαλιστικούς Οργανισμούς 
για έλεγχο και έγκριση στην Δ/νση Επιθεώρησης της 
Γ.Γ.Κ.Α., προκειμένου να διαπιστωθεί η ορθότητα του 
τρόπου της λογιστικής ενημέρωσης (Κλαδικό Λογιστικό 
Σχέδιο) και σύνταξης των Ισολογισμών - Απολογισμών, η 
ορθή και ολοκληρωμένη εμφάνιση της οικονομικής κατά¬ 
στασης των Ασφ. Οργανισμών, στοιχείων απαραίτητων 
για την σύνταξη του Κοινωνικού Προϋπολογισμού αφ’ε- 
νός αλλά και για την δυνατότητα σύνταξης αξιόπιστων 
αναλογιστικών μελετών από τις αρμόδιες Υπηρεσίες 
(Αναλογιστική Αρχή, Υπουργείο κ.λπ.). 

2. Την επεξεργασία των εκθέσεων που έχουν υποβάλλει 
οι Ορκωτοί Ελεγκτές - Λογιστές μετά την διενέργεια ελέγ¬ 
χου που πραγματοποιούν στα Ασφαλιστικά Ταμεία με τον 
Ν. 2084/92 και που εκκρεμούν στην Υπηρεσία, προκειμέ¬ 
νου οι εκθέσεις αυτές να διαβιβασθούν στην Βουλή των 
Ελλήνων, όπως προβλέπεται από τον Ν. 2084/92. Η επε¬ 
ξεργασία αυτή των εκθέσεων αφορά τις διαπιστώσεις και 
παρατηρήσεις που περιέχονται σε αυτές και η παροχή 
οδηγιών στην συνέχεια προς τους Ασφαλ. Οργανισμούς 
προκειμένου να συμμορφωθούν με αυτές, έτσι ώστε οι 
Ισολογισμοί-Απολογισμοί να εμφανίζουν την πραγματική 
οικονομική κατάσταση αυτών. 

3. Οι παραπάνω εργασίες θα γίνουν απαραίτητα με την 
συμμετοχή και βοήθεια υπαλλήλων των Ασφαλιστικών Ορ¬ 
γανισμών που έχουν εργασθεί στο συγκεκριμένο αντικεί¬ 
μενο και διαθέτουν την ανάλογη εξειδίκευση και εμπειρία 


που αφορά την λογιστική επεξεργασία των οικονομικών 
στοιχείων και τον τρόπο σύνταξης των Ισολογισμών-Απο- 
λογισμών που έχουν υποβληθεί (Σύνταξη των Ισολογι- 
σμών-Απολογισμών με το νέο Κλαδικό Λογιστικό Σχέδιο). 

Η ομάδα εργασίας αποτελείται από τους παρακάτω: 

1. Καρακατσάνης Αθαν. Δ/ντή της Επιθ/σης ως συντονι¬ 
στή της ομάδας. 

2. Οικονομάκη Αντώνιο Τμ/χη της Επιθ/σης ως μέλος. 

3. Κουκουλάκη - Φάγκρα Ελένη Τμ/χη της Επιθ/σης ως 
μέλος. 

4. Μπελιά Άννα Τ μ/χη της Επιθ/σης ως μέλος. 

5. Κορδούλη Σπύρο υπάλληλο της Επιθ/σης ως μέλος. 

6. Μίκου Σοφία υπάλληλο της Επιθ/σης ως μέλος. 

7. Βλαχάκη-Αμπατζόγλου Αναστασία υπάλληλο του 
ΤΑΠ-ΟΤΕ ως μέλος. 

8. Μαντζούρη Μαρία υπάλληλο του ΤΕΒΕ μεεξειδίκευ- 
ση στη μηχ/νη Λογιστική ως μέλος. 

9. Αδρακτά Θεοφανή Δ/ντρια ΟΑΕΕ-ΤΕΒΕ με εξειδίκευ- 
ση στη μχανογραφημένη Λογιστική ως μέλος. 

10. Παπαρρηγοπούλου Πατρίνα Δικηγόρο για θέματα 
νομικής φύσεως. 

11. Γρηγορίου Ευτυχία υπάλληλο Γ.Γ.Κ.Α. για την γραμ¬ 
ματειακή υποστήριξη. 

Η ομάδα θα εργάζεται εκτός ωρών εργασίας στην 
Γ.Γ.Κ.Α. (Δ/νση Επιθεώρησης) με πρωτοβουλία του συ¬ 
ντονιστή της Ομάδας. 

Το έργο της Ομάδας θα ολοκληρωθεί εντός τριών μη¬ 
νών από τη δημοσίευση της απόφασης και θα υποβληθεί 
σχετική αναφορά-πρακτικό με το έργο της Ομάδας από 
τον Συντονιστή της. Η αποζημίωση του Συντονιστή και 
των μελών της Ομάδας Εργασίας θα καθορισθεί με Κοινή 
Απόφαση των Υπουργών Οικονομίας και Οικονομικών και 
Εργασίας και Κοινωνικών Ασφαλίσεων σύμφωνα με το εδ. 
γ της παρ. 3 του άρθρου 8 του Ν. 2042/92 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2003 

Ο ΥΠΟΥΡΓΟΣ 

ΔΗΜΗΤΡΗΣ ΡΕΓΙΠΑΣ 
-♦- 

Αριθ.Φ 10048/2401/149 (8) 

Αύξηση του ποσού της ανωτάτης σύνταξης που χορηγεί 
το Ταμείο Ασφάλισης Προσωπικού Ιονικής - Λαϊκής 
Τράπεζας (ΤΑΠ - ΙΛΤ). 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παρ. 5 και 6 του άρθρου 40 του Ν. 
1902/1990(138 Α). 

2. Τις διατάξεις του δεύτερου εδαφίου της παρ. 6 του 
άρθρου 45 του καταστατικού του ΤΑΠ - ΙΛΤ «Απόφαση 
Υπουργού Υγείας, Πρόνοιας και Κοιν. Ασφαλίσεων Φ48/ 
3/758-25.6.87» (ΦΕΚ385 Β). 

3. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» (Α137), το Π.Δ. 437/85 «Καθορισμός και 
ανακατανομή των αρμοδιοτήτωντων Υπουργείων» (Α 157). 

4. Το Π.Δ. 372/95 «Μεταφορά της Γ ενικής Γ ραμματείας 
Κοινωνικών Ασφαλίσεων από το Υπουργείο Υγείας, Πρό¬ 
νοιας και Κοινωνικών Ασφαλίσεων στο Υπουργείο Εργα¬ 
σίας» (Φ ΕΚ 20 ΙΑ). 

5. Τις διατάξεις του Π.Δ/τος 213/1992 (102 Α). 

6. Τις διατάξεις της αρ. 80088/31.10.2001 (ΦΕΚ1485/Β) 
Απόφασης του Πρωθυπουργού και του Υπουργού Εργα¬ 
σίας και Κοινωνικών Ασφαλίσεων «Ανάθεση αρμοδιοτή¬ 
των στους Υφυπουργούς Εργασίας και Κοινωνικών 
Ασφαλίσεων». 

7. Τις διατάξειςτου άρ. 29Ατου Ν. 1558/1985 που προ¬ 
στέθηκε με το άρθρο 27 του Ν. 2081/92 (Α154) και αντι- 
καταστάθηκε με το άρθρο 1 του Ν. 2469/1997 (38Α). 

8. Το γεγονός ότι από τις διατάξεις της απόφασης αυ¬ 
τής δεν προκαλείται επιβάρυνση στον Κρατικό Προϋπο¬ 
λογισμό αλλά στον Προϋπολογισμό του ΤΑΠ - ΙΛΤ ύψους 
8.364 ΕΥΡΩ, ετησίως. Για την ανωτέρω δαπάνη έχει εγ¬ 
γράφει πίστωση στον προύπολογισμό του ΤΑΠ - ΙΛΤ (Κλά¬ 
δος Σύνταξης), έτους 2003, μετά στοιχεία Κωδ. 0600. 

9. Την απόφαση του Δ.Σ. του ΤΑΠ-ΙΛΤ που λήφθηκε κα¬ 
τά την 31/12.9.2002 συνεδρίασή του. 

10. Το 662/16/30.1.2003/18.3.2003 σημείωμα της Δ/νσης 
Αναλογιστικών Μελετώντης Γ.Γ.Κ.Α., αποφασίζουμε: 

1. Το ποσό της ανωτάτης σύνταξης που χορηγείτο Τα¬ 
μείο Ασφάλισης Προσωπικού της Ιονικής - Λαϊκής Τράπε¬ 
ζας ορίζεται από 1.1.2003 στο ποσό των 1.937,56 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαρτίου 2003 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 
-♦- 

Αριθ. 08/Δ.Τ.Α./οικ.6028 (9) 

Τροποποίηση της 4606/1991 απόφασης του Νομάρχη 
Ανατολικής Αττικής που αφορά τη σύσταση του νομι¬ 
κού προσώπου με το όνομα «Σχολική Επιτροπή 
Β'/θμιας Εκπαίδευσης» του Δήμου Αγίου Στεφάνου, 
όπως τροποποιήθηκε με την 08/Δ.ΤΑ./οικ. 1408/2000 
απόφασή μας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 5 του Ν. 1894/1990 (ΦΕΚ 
110/Α') καιτου άρθρου 203του Π.Δ. 410/1995 (ΦΕΚ231/Α'). 

2. Τις διατάξεις των παραγράφων 6,7 και 8 του άρθρου 
9του Ν. 2503/1997 «Διοίκηση, Οργάνωση, Στελέχωσητης 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις» (ΦΕΚ 107/Α/30.5.97). 

3. Τις ρυθμίσεις του άρθρου 29Ατου Ν. 1558/1985 που 
προστέθηκε με το άρθρο 27 του Ν. 2081/1992, σχετικά με 
την υποχρέωση αναγραφής «κάλυψη δαπάνης» που συ¬ 
νεπάγεται η έκδοση κάθε κανονιστικής διάταξης. 

4. Την 4606/1991 απόφαση του Νομάρχη Ανατολικής 
Αττικής που αφορά τη σύσταση του νομικού προσώπου 
με το όνομα «Σχολική Επιτροπή Β'/θμιας Εκπαίδευσης» 
του Δήμου Αγίου Στεφάνου, όπως τροποποιήθηκε με την 
Οδ/Δ.Τ.Α./οικ. 1408/2000 απόφασή μας. 

5. Την 28/2003 απόφαση του Δημοτικού Συμβουλίου 
Αγίου Στεφάνου, αποφασίζουμε: 

Τροποποιούμε την 4606/1991 απόφαση του Νομάρχη 
Ανατολικής Αττικής που αφορά τη σύσταση του νομικού 
προσώπου με το όνομα «Σχολική Επιτροπή Β'/θμιας Εκ¬ 
παίδευσης» του Δήμου Αγίου Στεφάνου, όπως τροποποι¬ 
ήθηκε με την 08/Δ.Τ.Α./οικ. 1408/2000 απόφασή μας, 
όσον αφορά το άρθρο 3 αυτής, ως εξής: 


3. Το Νομικό Πρόσωπο διοικείται από εννεαμελές (9 μέ¬ 
λη) Διοικητικό Συμβούλιο αποτελούμενο από: 

α. Το Δήμαρχο ή άλλο αιρετό ή μη μέλος που ορίζεται 
από αυτόν ως πρόεδρος, 
β. Δύο (2) Δημοτικούς Συμβούλους, 
γ. Τονεκάστοτε Διευθυντή του Ι.Ε.Κ. 
δ. Τον εκάστοτε Διευθυντή του Λυκείου, 
ε. Τον εκάστοτε Διευθυντή του Γυμνασίου, 
στ. Τον εκπρόσωπο του Συλλόγου Γονέων και Κηδεμό- 
νωντου Λυκείου. 

ζ. Τον εκπρόσωπο του Συλλόγου Γονέων και Κηδεμό- 
νωντου Γυμνασίου. 

η. Τον εκπρόσωπο της μαθητικής κοινότηταςτου Λυκεί¬ 
ου αναπληρούμενο από τον εκάστοτε Πρόεδρο της μα¬ 
θητικής κοινότητας του Γυμνασίου. 

Κατά τα λοιπά εξακολουθεί να ισχύει η 4606/1991 από¬ 
φαση του Νομάρχη Ανατολικής Αττικής που αφορά τη σύ¬ 
σταση του νομικού προσώπου με το όνομα «Σχολική Επι¬ 
τροπή Β'/θμιας Εκπαίδευσης» του Δήμου Αγίου Στεφά¬ 
νου, όπως τροποποιήθηκε με την 08/Δ. Τ.Α./οικ. 1408/2000 
απόφασή μας. 

Κάλυψη δαπάνης 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Αγίου 
Στεφάνου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Παλλήνη, 27 Μαρτίου 2003 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 08/Δ.Τ.Α./οικ.6029 (10) 

Τροποποίηση της 6615/1991 απόφασης του Νομάρχη 
Ανατολικής Αττικής που αφορά τη σύσταση του νομι¬ 
κού προσώπου με το όνομα «Σχολική Επιτροπή 
Α'/θμιας Εκπαίδευσης» του Δήμου Αγίου Στεφάνου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 5 του Ν. 1894/1990 (ΦΕΚ 
11Ο/Α') καιτου άρθρου 203του Π.Δ. 410/1995 (ΦΕΚ231/Α'). 

2. Τις διατάξεις των παραγράφων 6, 7 και 8 του άρθρου 
9του Ν. 2503/1997 «Διοίκηση, Οργάνωση, Στελέχωσητης 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις» (ΦΕΚ 107/Α/30.5.97). 

3. Τις ρυθμίσεις του άρθρου 29Ατου Ν. 1558/1985 που 
προστέθηκε με το άρθρο 27του Ν. 2081/1992, σχετικά με 
την υποχρέωση αναγραφής «κάλυψη δαπάνης» που συ¬ 
νεπάγεται η έκδοση κάθε κανονιστικής διάταξης. 

4. Την 6615/1991 απόφαση του Νομάρχη Ανατολικής 
Αττικής που αφορά τη σύσταση του νομικού προσώπου 
με το όνομα «Σχολική Επιτροπή ΑΥΘμιας Εκπαίδευσης» 
του Δήμου Αγίου Στεφάνου. 

5. Την 28/2003 απόφαση του Δημοτικού Συμβουλίου 
Αγίου Στεφάνου, αποφασίζουμε: 

Τροποποιούμε την 6615/1991 απόφαση του Νομάρχη 
Ανατολικής Αττικής που αφορά τη σύσταση του νομικού 
προσώπου με το όνομα «Σχολική Επιτροπή Α'/θμιας Εκ¬ 
παίδευσης» του Δήμου Αγίου Στεφάνου, με τη διεύρυνση 
του Διοικητικού Συμβουλίου του άρθρου 3 αυτής, με τα 
εξής δύο (2) επιπλέον μέλη: 

α. Τον εκάστοτε Διευθυντή του Β' Νηπιαγωγείου. 

β. Τον εκπρόσωπο του Συλλόγου Γονέων και Κηδεμό¬ 
νων του Β' Νηπιαγωγείου. 

Κατά τα λοιπά εξακολουθεί να ισχύει η 6615/1991 από¬ 
φαση του Νομάρχη Ανατολικής Αττικής που αφορά τη σύ¬ 
σταση του νομικού προσώπου με το όνομα «Σχολική Επι¬ 
τροπή Α'/θμιας Εκπαίδευσης»του Δήμου Αγίου Στεφάνου. 

Κάλυψη δαπάνης 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Αγίου 
Στεφάνου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Παλλήνη, 27 Μαρτίου 2003 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 08/ΔΤΑ/4977 (11) 

Τροποποίηση της συστατικής πράξης της Δημοτικής Επι¬ 
χείρησης με την επωνυμία «Αναπτυξιακή Δημοτική Επι¬ 
χείρηση Αγίου Στεφάνου» (ΦΕΚ 1271/τ.Β/2.10.2001). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις των άρθρων 277 έως και 284, 287, 291 
και 304του Π.Δ. 410/1995. 

2. Τις διατάξεις των παραγράφων 6, 7 και 8 του άρθρου 
9 του Ν. 2503/1997 «Διοίκηση, οργάνωση, στελέχωσητης 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις» (ΦΕΚΑ' 107/30.5.97). 

3. Τις ρυθμίσεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2081/92, σχετικά με 
την υποχρέωση αναγραφής «κάλυψη δαπάνης» που συ¬ 
νεπάγεται η έκδοση κάθε κανονιστικής διάταξης. 

4. Την 13497/24.7.2001 απόφαση μας για σύσταση Δη¬ 
μοτικής Επιχείρησης με την επωνυμία «Αναπτυξιακή Δη¬ 
μοτική Επιχείρηση Αγίου Στεφάνου». 

5. Την 28/2003 απόφαση του Δημοτικού Συμβουλίου 
Αγίου Στεφάνου, αποφασίζουμε: 

Τροποποιούμε την 13497/24.7.2001 απόφασή μας για 
σύσταση Δημοτικής Επιχείρησης με την επωνυμία «Ανα¬ 
πτυξιακή Δημοτική Επιχείρηση Αγίου Στεφάνου», ως 
προς το άρθρο 4 αυτής που αναφέρεται στη Διοίκηση και 
αφορά τα μέλη του Διοικητικού Συμβουλίου της επιχείρη¬ 
σης, ως εξής: 

4. Διοίκηση 

Στο Διοικητικό Συμβούλιο συμμετέχουν: 

α. Ο Δήμαρχος ή άλλο αιρετό ή μη μέλος με τον ανα¬ 
πληρωτή του. 

β. Τρεις (3) Δημοτικοί Σύμβουλοι, έκτων οποίων ο ένας 
προέρχεται από τη μειοψηφία, με τους αναπληρωτές 
τους. 

γ. Ένας (1) εκπρόσωπος κοινωνικού ή επαγγελματικού 
φορέα της πόλης, με τον αναπληρωτή του. 

δ. Δύο (2) δημότες ή κάτοικοι της πόλης που έχουν πεί¬ 
ρα ή γνώσεις σχετικές με το αντικείμενο της επιχείρησης, 
με τους αναπληρωτές τους. 

ε. Ένας εκπρόσωπος των εργαζομένων της επιχείρη¬ 
σης όταν ο αριθμός των απασχολουμένων ξεπεράσει τα 
(20) είκοσι άτομα. Στην περίπτωση αυτή τα μέλη του εδα¬ 
φίου (δ) θα μειωθούν από δύο σε ένα. 


Στην απόφαση ορισμού των μελώντου Διοικητικού Συμ¬ 
βουλίου το Δημοτικό Συμβούλιο ορίζει τον Πρόεδρο και 
τον Αντιπρόεδρο. 

Κατά τα λοιπά εξακολουθεί να ισχύει η 13497/ 24.7.2001 
απόφαση μας για σύσταση Δημοτικής Επιχείρησης με την 
επωνυμία «Αναπτυξιακή Δημοτική Επιχείρηση Αγίου Στε¬ 
φάνου». 

Κάλυψη δαπάνης 

Από τις διατάξειςτης απόφασης αυτής δεν προκαλείται 
δαπάνη σε βάρος του προϋπολογισμού του Δήμου Αγίου 
Στεφάνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 27 Μαρτίου 2003 

Ο Γενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 2249 (12) 

Καθορισμός αποζημίωσης Αντιπροέδρου, μελών κ.λπ. Δι¬ 
οικητικού Συμβουλίου της Δημοτικής Επιχείρησης 
Ύδρευσης και Αποχέτευσης Ρίου Ν. Αχάίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθ. 3παρ. 7 του Ν. 1069/1980 «πε¬ 
ρί κινήτρων για την ίδρυση επιχειρήσεων ύδρευσης και 
αποχέτευσης», όπως αυτές αντικαταστάθηκαν με τις 
όμοιες του άρθρου 8 παρ. 9 του Ν. 2839/2000 (ΦΕΚ 196/τ. 
Α/200) «ρυθμίσεις θεμάτωντου Υπουργείου Εσωτερικών, 
Δημόσιας Διοίκησης και Αποκέντρωσης και άλλες διατά¬ 
ξεις», σε συνδυασμό με τις διατάξεις του άρθρου 19 του 
Ν. 2470/1997, καθώς και την 24841/16.7.1998 (ΦΕΚ 814/ 
τ.Β'/1998) απόφαση Υπουργού Εσ. Δ.Δ. καιΑ. «περί καθο¬ 
ρισμού αποζημίωσης μελών Δημοτικών Συμβουλίων 
κ.λπ.» 

2. Την 10/29.1.2003 απόφαση του Διοικητικού Συμβου¬ 
λίου της Δημοτικής Επιχείρησης Ύδρευσης και Αποχέ¬ 
τευσης Ρίου. 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αλλά δαπάνη σε βάρος του προϋπολογι¬ 
σμού της Δ.Ε.Υ.Α. Ρίου το ποσό της οποίας δεν μπορεί να 
εκτιμηθεί, αποφασίζουμε: 

Καθορίζουμε την αποζημίωση του Προέδρου του Διοι¬ 
κητικού Συμβουλίου, των μελών, του εισηγητή των προς 
συζήτηση στο Δ.Σ. θεμάτων και του γραμματέα του Διοι¬ 
κητικού Συμβουλίου της Δ.Ε.Υ.Α. Ρίου, όπως παρακάτω: 

1. Στο ποσό των 1.440 Ευρώ μηνιαίως στον Πρόεδρο 
του Δ.Σ. της Δ.Ε.Υ.Α. Ρίου, για τις παρεχόμενες υπηρε¬ 
σίες του στην επιχείρηση. 

2. Στον Πρόεδρο, στα μέλη, στον εισηγητή και στον 
γραμματέα του Διοικητικού Συμβουλίου στο ποσό των 
17,60 Ευρώ (6.000 δρχ.) για καθένα, για την συμμετοχή 
τους στις συνεδριάσεις αυτού και για κάθε συνεδρίαση. 

3. Αριθμός συνεδριάσεων του Διοικητικού Συμβουλίου 
μέχριτρεις (3) τον μήνα που θα πραγματοποιούνται εκτός 
των ωρών εργασίας των υπηρεσιών της επιχείρησης. 

Η προκαλούμενη δαπάνη, η οποία δεν μπορεί να καθο¬ 
ριστεί, δεν βαρύνει τον κρατικό προϋπολογισμό, αλλά τον 
οικείο προϋπολογισμό της Δ.Ε.Υ.Α. Ρίου. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η ισχύς της παρούσας αρχίζει από την δημοσίευση της 
στο ΦΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 12 Ματρίου 2003 
Ο Γενικός Γραμματέας Περιφέρειας 
ΝΙΚΟΣ ΜΠΕΛΙΒΑΝΗΣ 

-♦- 

Αριθ. 377 (13) 

Τροποποίηση της 1122 Οδηγίας για τα κλειστά κυκλώμα¬ 
τα τηλεόρασης, της Αρχής Προστασίας Δεδομένων 
Προσωπικού Χαρακτήρα, (ΦΕΚ 1234/Β/9.10.2000). 

Η ΑΡΧΗ ΠΡΟΣΤΑΣΙΑΣ ΔΕΔΟΜΕΝΩΝ 
ΠΡΟΣΩΠΙΚΟΥ ΧΑΡΑΚΤΗΡΑ 

(Συνεδρίαση: 20.3.2003) 

Έχοντας υπόψη: 

1. Ότι, σύμφωνα με το άρθρο 2 περ. α' Ν. 2472/97 και την 
Κοινοτική Οδηγία 94/46, τα δεδομένα ήχου και εικόνας, 
εφ’ όσον αναφέρονται σε πρόσωπα, συνιστούν δεδομένα 
προσωπικά χαρακτήρα. 

2. Ότι η αποθήκευση και διαβίβαση εικόνας προσώπου, η 
οποία συλλέγεται με λήψη από σταθερή βιντεοκάμερα, 
που λειτουργεί μόνιμα, συνεχώς ή κατά τακτά χρονικά δια¬ 
στήματα, σε κλειστό ή ανοικτό χώρο συγκέντρωσης ή διέ¬ 
λευσης κοινού, όπως για παράδειγμα οδοί, πλατείες, σταθ¬ 
μοί, λιμάνια, τράπεζες, καταστήματα, γήπεδα, θέατρα, κι¬ 
νηματογράφοι, ή σε μέσα μεταφοράς δημόσιας χρήσης, 
συνιστά επεξεργασία δεδομένωνπροσωπικού χαρακτήρα, 
κατά την έννοια του άρθρου 2 περ. δ' Ν. 2472/97. 

3. Ότι η λήψη τέτοιας εικόνας από κάμερα κλειστού κυ¬ 
κλώματος, χωρίς αποκήθευση ή άλλη περαιτέρω επεξεργα¬ 
σία, δεν απαλλάσσει τον υπεύθυνο επεξεργασίας από την 
υποχρέωση του να την γνωστοποιεί στην Αρχή και να ενημε¬ 
ρώνει το κοινό, σύμφωνα μετά άρθρα 6 και 11 Ν. 2472/97. 

4. Ότι, σύμφωνα με το άρθρο 19 και 1 περ. α'Ν. 2472/97, 
η Αρχή Προστασίας Δεδομένων εκδίδει οδηγίες προς το 
σκοπό ενιαίας εφαρμογής των ρυθμίσεων που αφορούν 
την προστασία του ατόμου από την επεξεργασία δεδομέ¬ 
νων προσωπικού χαρακτήρα, αποφασίζουμε: 

Αντικαθιστούμε το εδάφιο Ε του άρθρου 2 της 1122 Οδη¬ 
γίας, για τα κλειστά κυκλώματατηλεόρασης, ως ακολούθως: 

«Η επεξεργασία δεδομένων προσωπικού χαρακτήρα 
μέσω κλειστών κυκλωμάτων τηλεόρασης εγκατεστημέ¬ 
νων σε ιδιωτικούς χώρους από φυσικό πρόσωπο για την 
άσκηση δραστηριοτήτων αποκλειστικά προσωπικών ή οι¬ 
κιακών εκφεύγειτου πεδίου εφαρμογής του Νόμου, σύμ¬ 
φωνα με το άρθρο 3 παρ. 2 του Ν. 2472/97. 

Η λήψη ωστόσο εικόνας από κοινόχρηστους χώρους 
(είσοδο, πλατύσκαλο, διάδρομο, κήπο, κλπ.) συνιστά επε¬ 
ξεργασία δεδομένων προσωπικού χαρακτήρα που εμπί¬ 
πτει στο Νόμο. Στην περίπτωση αυτή, πέραν των άλλων 
προϋποθέσεων επεξεργασίας, απαγορεύεται η καθ’ οιον- 
δήποτε τρόπο αποθήκευση εικόνας ή ήχου, εκτός αν, κα¬ 
τά την κρίση της Αρχής, εξαιρετικοί λόγοι το επιβάλλουν. 

Στο ίδιο άρθρο προστίθεται νέο εδάφιο ΣΤ ως ακολούθως: 

ΣΤ. «Η παρούσα οδηγία αφορά και τα ήδη λειτουργού- 
ντα κλειστά κυκλώματα τηλεόρασης. Ως εκ τούτου, οι 
υπεύθυνοι επεξεργασίας οφείλουν να συμμορφωθούν 
προς τις ρυθμίσεις της μέσα σε εύλογο χρόνο και πάντως 
όχι πέραν της 21 ης Ιουνίου 2003». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ματρίου 2003 
Ο Πρόεδρος 

ΔΗΜΗΤΡΙΟΣ ΓΟΥΡΓΟΥΡΑΚΗΣ 


Αριθ. 090/4 (14) 

Τ ροποποίηση της 090/3/19.1.2000 απόφασης Διοικητή 
ΙΚΑ σχετικά με την ανάθεση αρμοδιοτήτων. 

Ο ΔΙΟΙΚΗΤΗΣ ΤΟΥ ΙΔΡΥΜΑΤΟΣ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) του άρθρου 4 (παρ. 1, εδάφ. α-ιγ) του Ν.Δ. 2698/53, 
όπως αντικαταστάθηκαν και τροποποιήθηκαν με τα άρ¬ 
θρα 1 (παρ. 1 και 4) και 2 του Ν.Δ. 3710/57, με το άρθρο 5 
του Ν. 861 /79 καθώς και με το άρθρο 34 του Ν. 2972/2001, 

β) του άρθρου 4 (παρ. 1, εδάφ. ιδ) του Ν.Δ. 2698/53, 
όπως αντικαταστάθηκαν με το άρθρο 8 του Ν. 3210/55, 

2. Την απόφαση μας 090/1/10.2.83 (ΦΕΚ 67/τ. Β'/83), 
όπως τροποποιήθηκε και ισχύει σήμερα. 

3. Τις διατάξεις του Π.Δ. 266/89 «Οργανισμός του Ιδρύ¬ 
ματος Κοινωνικών Ασφαλίσεων», όπως τροποποιήθηκαν 
και ισχύουν σήμερα. 

4. Τις διατάξεις του άρθρου 20 παρ. 14 του Ν. 2556/97 
(ΦΕΚ 270/τ.Α'/24.12.97). 

5. Την αναγκαιότητα αποκέντρωσης του συστήματος 
καθαρισμού και φύλαξης των κτιριακών εγκαταστάσεων 
και της ασφαλούς μεταφοράς χρημάτων για την πλέον 
εύρυθμη και αποτελεσματική λειτουργία των υπηρεσια¬ 
κών μονάδων του Ιδρύματος. 

6. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Τροποποιούμε τη 090/3/19.1.2000 απόφαση μας, ως 
εξής: 

Αναθέτουμε στους Διευθυντές των Περιφερειακών 
Υπηρεσιών Ασφάλισης, στους Διευθυντές των Υποδιευ¬ 
θύνσεων Διοικητικού των Νοσοκομείων ΙΚΑ και στους Δι¬ 
ευθυντές των Διευθύνσεων της Διοίκησης ΙΚΑ και λοιπών 
υπηρεσιακών μονάδων, στους οποίους ανατίθεται η επο- 
πτεία οικημάτων στέγασης διαφόρων υπηρεσιών του 
Ιδρύματος, την αρμοδιότητα να αναθέτουν με σύμβαση 
έργου, κατά τις διατάξεις του Αστικού Κώδικα, την εκτέ¬ 
λεση του έργου της καθαριότητας των κτιριακών εγκατα¬ 
στάσεων και της μεταφοράς χρημάτων, σε συνεργεία κα¬ 
θαρισμού και σε ειδικές εταιρείες χρηματαποστολών. 

Αν δεν εκδηλωθεί ενδιαφέρον από εταιρείες ή επιχειρή¬ 
σεις, επιτρέπεται η ανάθεση με σύμβαση έργου σε ιδιώ¬ 
τες επαγγελματίες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαρτίου 2003 
Ο Διοικητής 

ΜΙΛΤΙΑΔΗΣ ΝΕΚΤΑΡΙΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(15) 

Στην έγκριση εφημεριών για τους γιατρούς του Αιγινη- 
τείου Νοσοκομείου που δημοσιεύθηκε στο ΦΕΚ 312/ 
17.3.2003τεύχος Β', στη σελίδα 4493, στήλη 2η, στίχο 13ο 
από το τέλος επιφέρεται η πιο κάτω διόρθωση: 

Από το λανθασμένο «Ένας (1) Ειδικευμένος Μικροβιολόγος» 

στο σωστό «Ένας (1) Ειδικευόμενος Μικροβιολόγος». 

(Από το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




